
Text rozhodnutia
Súd: Krajský súd Bratislava Spisová značka: 5S/269/2012 Identifikačné číslo súdneho spisu: 1012201498 Dátum vydania rozhodnutia: 01. 12. 2015 Meno a priezvisko sudcu, VSÚ: JUDr. Anna Peťovská PhD. ECLI: ECLI:SK:KSBA:2015:1012201498.2 Uznesenie Krajský súd v Bratislave v právnej veci žalobcu: AUTODOPRAVA Marián Zorko, s.r.o., Kremnická 26, 851 01 Bratislava, IČO: 44302851, právne zastúpený: JUDr. Miroslav Belica, advokát, so sídlom Nitra, J.Kráľa 104, 949 01, proti žalovanému: Finančné riaditeľstvo Slovenskej republiky, Lazovná 63, 975 01 Banská Bystrica, o preskúmanie zákonnosti rozhodnutia žalovaného č. 1XXXXXX/X/XXXXXX/XXXX zo dňa XX.XX.XXXX, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou tunajšiemu súdu dňa 13.08.2012 sa žalobca domáhal postupom podľa druhej hlavy piatej časti O.s.p. preskúmania zákonnosti rozhodnutia žalovaného č. XXXXXXX/X/XXXXXX/XXXX zo dňa XX.XX.XXXX a jemu predchádzajúceho prvostupňového rozhodnutia - Dodatočný platobný výmer vydaný Daňovým úradom Bratislava č. XXXXXXX/X/XXXX/XXXX/Klab zo dňa XX.XX.XXXX s návrhom na ich zrušenie a vrátenie veci na ďalšie konanie žalovanému. Napadnutým rozhodnutím bolo potvrdené prvostupňové rozhodnutie, ktorým Daňový úrad Bratislava znížil nadmerný odpočet za zdaňovacie obdobie november XXXX zo sumy XX.XXX,XX eur na XX.XXX,XX eur daňovému subjektu O. K. U., s.r.o.. Keďže s podaním žaloby nebol vo veci zaplatený súdny poplatok, súd dňa XX.XX.XXXX vyzval žalobcu na jeho zaplatenie vo výške 70,- eur v lehote 10 dní od doručenia výzvy pod následkom zastavenia konania. Predmetná výzva bola právnemu zástupcovi žalobcu doručená dňa 04.11.2015 a tejto vyhovené nebolo. Podľa § 10 ods. 1 zákona č. 71/1992 Zb. o súdnych poplatok, ak nebol zaplatený poplatok splatný podaním návrhu na začatie konanie alebo dovolania, prvostupňový súd vyzve poplatníka, aby poplatok zaplatil v lehote, ktorú určí z pravidla v lehote 10 dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. Súd vyzve poplatníka na zaplatenie poplatku splatného podaním návrhu na začatie konania pred tým, ako nariadi pojednávanie tak, aby lehota od zaplatenia poplatku do pojednávania, vydania platobného rozkazu a rozkazu na plnenie alebo rozhodnutie bez nariadenia pojednávania nebola dlhšia ako dva mesiace; túto lehotu môže predseda súdu z dôležitých dôvodov predĺžiť. Keďže žalobca nezaplatil súdny poplatok v lehote stanovenej súdom, a to napriek poučeniu o následkoch jeho nezaplatenia, potom súd konanie vo veci podľa § 10 ods. 1 zákona č. 71/1972 Zb. v platnom znení zastavil. O náhrade trov konania súd rozhodol podľa § 146 ods. 1 písm. c/ O.s.p. v spojení s ust. § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené a žalovanému trovy v súvislosti s konaním nevznikli. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu možno podať odvolanie do 15 dní odo dňa jeho doručenia prostredníctvom podpísaného súdu na Najvyšší súd SR písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. Súd prvého stupňa zruší uznesenie o zastavení konania pre nezaplatenia súdneho poplatku, ak poplatník zaplatí súdny poplatok do konca lehoty na podanie odvolania.

